Aikataulu:

Etätehtävä **2.2**. ja **9.2**. tunneille tehtäväksi.

Palautus:

Palauta tehtäväsi tänne Pedanettiin, palautuskansioon. Palauta tehtävä viimeistään **15.2.**

Miten tämä liittyy kurssiin?

Yhtenä keskeisenä asiana tällä kurssilla on toimiminen ryhmässä. Hyvien yhteistyötaitojen ja yhteishengen yllä pitäminen sekä niiden parantaminen.

Tehtäväsi:

**Suunnittele liikunta aktiviteetti, joka lisää tai ylläpitää ryhmän yhteishenkeä ja yhteistyötaitoja.**

Tee suunnitelmasi kirjallisena. Sen millä tavalla teet suunnitelman on omassa harkinnassasi. Tällä tarkoitan sitä, käytätkö tekemiseen esim. Power Pointia, Wordia, käytätkö kokonaisia lauseita vai kirjaatko suunnitelman listamuotoisena.

Kirjaa suunnitelmaan ainakin seuraavat asiat:

* kenelle aktiviteetti on suunnattu
	+ ikä (2p)
	+ sopiva ryhmän koko (2p)
* kauan se kestää, kauan siihen täytyy varata aikaa (2p)
* ympäristö, jossa ohjelma toteutetaan (2p)
* tarvittavat välineet (2p)
* aktiviteetin kuvaus mahdollisimman tarkasti
	+ säännöt tarkasti kuvattuina (2p)
	+ kuinka ryhmä jaetaan, jos se tarvitsee jakaa, kuinka joukkuelaiset erottaa toisistaan (2p)
	+ miten aloitus tapahtuu (2p)
	+ miten lopetus tapahtuu (2p)
	+ mikä on jutun juoni eli miten aktiviteetti etenee, toimii, you know?? (4p)
* Onko ohjelmassa jotain huomioonotettavaa
	+ esim. vaaranpaikkoja? kuinka näihin voidaan varautua? (4p)
	+ voiko kuka vaan osallistua? (ota huomioon esim. liikuntarajoitteiset tms.) (4p)
* Kenelle/ minkälaiselle liikkujalle aktiviteettisi sopii
	+ parhaiten (2p)
	+ huonoiten (2p)
* Millä tavalla toiminta parantaa ryhmän yhteishenkeä? (2p)
* Millä tavalla toiminta parantaa ryhmän yhteistyökykyä? (2p)

Arviointi:

Työ arvioidaan seuraavasti:

* löytyykö kaikki tarvittava tieto (+38p, jokaisen kohdan perässä suluissa max. pisteet)

*Esimerkkinä kohtaan ikä:*

*Tämä ohjelma sopii ihan hyvin kaikille lapsille. 1p*

*Tämä ohjelma sopii parhaiten yläkouluikäisistä lapsista ylöspäin, sillä säännöt ovat monimutkaiset ja lajissa tarvitaan kehittyneempää pelisilmää. 2p*

* Onko mukana jotain muutakin kuin listasta löytyvät asiat esim. kuva (joko oma kuva tai CC merkitty kuva) (+2)
* Panostus (+4) kuvat, estetiikka, sisältö (Huom! sivumäärää tärkeämpää on asian ytimen esille tuonti, eli lyhytkin teksti voi olla täydellinen teksti, kunhan se sisältää tarvittavat tiedot.
* Käytettyjen lähteiden merkitseminen (+1), jos et käytä mitään lähteitä, mainitse tästä!

Saa ja pitää kysyä, jos jokin kohta jää ymmärtämättä. Tai tarvitset muuten apua tehtävän käynnistämiseen tai mihin vaan asiaan.

Työniloa!